Viborger Samler, 1844-09-05
Bomuldstørklæder maatte blive nedsat fra 50 Rbd. til 33 Rbd. 32 s. pr. 100 Pd., – blev ved Stemmegivning antagen af Forsamlingen. - Derefter foretoges Sagen betr. Udkast til en Frog, ang. Registre til Skjøde- og Panteprotocoller til foreløbig Behandling. Tre og fyrgetyvende Møde, den 29de August 1844. Sagen betr. Udk. til en Pl. ang. en Forhøielse af den ved Frdg. 15de Septbr. 1832 § 5 bestemte Afgift til Viborg Tugt- og Forbedringshuus blev foretagen til endelig Behandling. Jngen begjærede Ordet, og ved Afstemningen blev Comiteens Jndstilling: "At Udkastet maatte emanere som Lov, dog saaledes at Afgiftens Forhøielse kun bestemtes for 5 Aar, fra 1ste Januar 1845, eenstemmigen antagen. – Til endelig Behandling foretoges fremdeles Sagen ang. Oprettelsen af en Helbredelsesanstalt for Sindssvage i Jylland. Udfaldet af Afstemningen blev følgende: 1) Comiteens 1ste Jndstillingspost: At en Helbredelsesanstalt for omtrent 100 Patienter maa blive oprettet i Jylland, forkastet med 33 Stemmer mod 17, 2) Gaardeier Kirks Amendement: At Forsamlingen vil andrage, paa, at en Helbredelsesanstalt for Sindssvage maa blive oprettet for hele Riget, Kjøbenhavn undtagen, eller, hvis Regjeringen ikke maatte billige dette, at den da alene oprettes for denne Provinds; blev, da det sattes under Afstemning, med Reservation af senere at stemme over Ordene Kjøbenhavn undtagen", forkastet med 43 Stemmer mod 7, 3) Comiteens 5te Jndstillingspost: At de Hospitaler, hvor nu ingen Opbevaringssteder for Vanvittige findes, maatte paalægges at indrette saadanne i Forhold til deres Midlers Størrelse, antaget med 49 Stemmer mod 2; 4) Baron Rosenkrantz's Amendement: At det maa blive taget under nærmere Overveielse, efter indhentet Erklæring fra vedkommende Amtsraad og Communalbestyrelser, hvorvidt, og efter hvilken Maalestok Oprettelsen, af en Daareanstalt for hele Provindsen, i Henhold til de anførte Motiver, maatte være tilraadelig, og hvorledes Udgifterne hertil rigtigst bleve at udrede, samt at et Lovudkast i den Anledning derefter maa blive Forsamlingen forelagt; antaget med 39 Stemmer mod 12; 5) Comiteens 6te Jndstillingspost: At en ny Lov om Daarevæsenet maatte blive udarbeidet og forelagt Stænderne ved næste Forsamling; forkastet med 43 Stemmer mod 8. – Dernæst blev til endelig Behandling foretagen Sagen ang. Betaling til Løgstørs Lodser for de af dem i Farvandet østen for Løgstor udsatte Mærker, samt til Aalborgs Lodser for Mærker i Farvandet vesten for Aalborg; endvidere. Sagen ang. en Forandring i Kirke- og Underviisningsvæsenets Overbestyrelse (hvorved Kirke- og Skolevæsenet. underlagdes een Overbestyrelse); – og endelig: Sagen betr. det af Professor Larsen indgivne Andragende om en Kundgjørelse betr. Statseenheden m.m. J sidstnævnte Sag blev Comiteens forandrede Jndstilling: At det maatte behage Hs. Majestæt allernaadigst at lade kundgjøre for samtlige sine Undersaatter, at det ikke har været Meningen med de den Slesvigske Stænderforsamling i Mødet den 21de Decbr. 1842 og i den kongelige Bekjendtgjørelse af 3die Juli d. A. meddeelte Erklæringer, at indrømme Noget til Præjudice for den bestaaende danske Statseenhed, og navnligen ikke at opgive den danske Krones Ret til Hertugdommet Slesvigs stedse adskillelige Forbindelse med samme; antagen med 46 Stemmer mod 1.